**ПОЗИВ ЗА МЕДИЈЕ**

**Поштовани,**

**Позивамо вас да присуствујете финалној конференцији у оквиру пројекта „Ефикасно и ефективно управљање имовином у Нишу и Ћуприји кроз увођење географско информационог система“ на којој ће бити представљени резултати пројекта.**

**Финална конференција одржаће се online у понедељак, 21. децембра 2020. године са почетком у 12.00 часова.**

**Линк за приступ конференцији** [**https://us04web.zoom.us/j/77452016419?pwd=Slg5VkRPT2UzbEx5RVUwMlZFbWF1dz09**](https://us04web.zoom.us/j/77452016419?pwd=Slg5VkRPT2UzbEx5RVUwMlZFbWF1dz09)

**На конференцији ће се медијима обрати представник Канцеларије за локални економски развој и пројекте града Ниша, која је била задужена за имплементацију овог пројекта, представник општине Ћуприја и представник града Ниша.   
Овом приликом биће приказан и промофилм о реализацији пројекта.**

**У прилогу можете наћи брошуру о пројекту.**

**Срдачан поздрав,**

|  |
| --- |
| **Пројекат „Ефикасно и ефективно управљање имовином у Нишу и Ћуприји кроз увођење географско информационог система“** вредан 220.700,00 евра финансира ЕУ (ИПА 2014), а кофинансира Република Србија у оквиру Грант шеме Програма Exchange 5, има за циљ да унапреди управљање имовином у граду Нишу и општини Ћуприја.  Циљ пројекта је стварање услова за унапређење управљање имовином кроз попис и легализацију јавне имовине у Нишу и Ћуприји и повећање транспарентности рада јавне администрације, увођењем и развојем Географског информационог система и креирањем апликације за ГИС. На овај начин јавна управа биће ближа грађанима и привреди. Реализацијом пројекта у Нишу и Ћуприји, биће формиране јединствене базе података о интегрисаним евиденцијама за целокупну имовину, заједно са апликацијама за све аспекте и процесе управљања имовином.  Коришћење оваквог модела за управљање имовином у власништву Ниша и Ћуприје значи јачање административних капацитета и ефикасније управљање имовином, повећање прихода, бољу контролу трошкова, успешније управљање ризицима и адекватно одржавање имовине.  Више о пројекту можете сазнати на  <http://investnis.rs>  Од 2000. до данас, Европска унија донирала је више од 3.6 милијарди евра Србији. Средства су коришћена за подршку развоја, квалитета живота и реформи у следећим сферама: цивилна заштита, заштита од поплава и помоћ поплављеним подручјима, образовање, повезаност, заштита околине, здравствена заштита и заштита потрошача, култура, владавина права, локални развој, послови и привредни раст, јавна администрација, миграције, управљање јавним средствима, цивилно друштво и медији, социјална инклузија, омладина и спорт. ЕУ подршка је имплементирана кроз сарадњу са Владом Републике Србије. Европска унија је донирала Србији више развојних средстава него сви други интернационални донатори заједно. |